**DĖL ROKIŠKIO RAJONO SAVIVALDYBĖS TARYBOS 2022 M. VASARIO 23 D. SPRENDIMO NR. TS-25 „DĖL ROKIŠKIO RAJONO SAVIVALDYBĖS BIUDŽETO 2022 METAMS PATVIRTINIMO“ PATIKSLINIMO**

2022 m. kovo 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Patikslinti Rokiškio rajono savivaldybės tarybos 2022 m. vasario 23 d. sprendimą Nr. TS-25 „Dėl Rokiškio rajono savivaldybės biudžeto 2022 metams patvirtinimo“:

1.1. padidinti 1 priede patvirtintą savivaldybės biudžeto pajamų dalį 2557,705 tūkst. eurų, iš kurių:

1.1.1.valstybės biudžeto dotaciją einamiems tikslams – 764,705 tūkst. eurų;

1.1.2. valstybės biudžeto dotaciją turtui įsigyti – 1793 tūkst. eurų.

2. 1, 2, 6, 8 priedus išdėstyti nauja redakcija (pridedama).

3. Patikslinti 4, 5 priedus (pridedama).

4. Skelbti šį sprendimą savivaldybės interneto svetainėje ir Teisės aktų registre.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

Rokiškio rajono savivaldybės tarybai

**SPRENDIMO PROJEKTO** „**DĖL ROKIŠKIO RAJONO SAVIVALDYBĖS TARYBOS 2022 M. VASARIO 23 D. SPRENDIMO NR. TS-25 „DĖL ROKIŠKIO RAJONO SAVIVALDYBĖS BIUDŽETO 2022 METAMS PATVIRTINIMO“ PATIKSLINIMO“ AIŠKINAMASIS RAŠTAS**

**Sprendimo projekto tikslai ir uždaviniai.** Tarybos sprendimo projekto tikslas – patikslinti Rokiškio rajono savivaldybės biudžeto pajamų ir išlaidų planą.

Teisinio reguliavimo nuostatos. Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

Iš valstybės biudžeto gautos papildomos lėšos – 2557,705 tūkst. eurų. LR socialinės apsaugos ir darbo ministerija papildomai skyrė 55,405 tūkst. eurų socialinių paslaugų šakos kolektyvinėje sutartyje numatytiems įsipareigojimams įgyvendinti, LR susisiekimo ministerija paskirstė lėšas kelių priežiūros ir plėtros programai. Rokiškio rajono savivaldybei skirta 2502,3 tūkst. eurų.

Šios tikslinės lėšos skiriamos išlaidų dalyje Obelių socialinių paslaugų namams – 7,387 tūkst. eurų, Socialinės paramos centrui – 48,018 tūkst. eurų (4 programai). 2502,3 tūkst. eurų skiriama 5 programai – Statybos ir infrastruktūros plėtros skyriui.

Taip pat perskirstomi asignavimai (177 tūkst. eurų) pedagoginių darbuotojų, išlaikomų iš savivaldybių biudžetų lėšų, darbo užmokesčiui didinti. Iš Švietimo ir sporto skyriaus asignavimai perskirstomi švietimo įstaigoms. Kadangi biudžete lėšos darbo užmokesčiui padidinti ir socialinių paslaugų šakos kolektyvinėje sutartyje numatytiems įsipareigojimams įgyvendinti buvo numatytos iš savivaldybės biudžeto (SF), o dabar jos bus finansuojamos iš valstybės biudžeto lėšų. 14 tūkst. eurų paskirstoma švietimo įstaigoms darbuotųjų sveikatos patikrai ir valgiaraščių sudarymo programai. Lieka 218,405 tūkst. eurų. Dalį šių lėšų siūloma skirti šioms pozicijoms:

* 110 tūkst. eurų – Statybos ir infrastruktūros plėtros skyriui (5 programai) kapitalo investicijoms ir ilgalaikio turto remontui;
* 55 tūkst. eurų – Socialinės paramos ir sveikatos skyriui (4 programai), iš kurių 30 tūkst. eurų – VšĮ Rokiškio pirminės asmens sveikatos priežiūros centrui dalininko įnašui – elektros generatoriui įsigyti ir 10 tūkst. eurų – asmens higienos paslaugoms finansuoti; 15 tūkst. eurų – Katalėjos šeimynai finansuoti;
* 6 tūkst. eurų – Švietimo ir sporto skyriui (2 programai) sporto nevyriausybinių organizacijų projektams finansuoti;
* 10 tūkst. eurų – Strateginio planavimo, investicijų ir viešųjų pirkimų skyriui (1 programai) investiciniams projektams, galimybių studijoms ir kitiems dokumentams rengti;
* 3,173 tūkst. eurų – atstatomos lėšos suteiktai humanitarinei pagalbai Ukrainai: 600 eurų – Panemunėlio seniūnijai ir 2573 eurai – Priešgaisrinei tarnybai;
* 12,5 tūkst. eurų – Rokiškio kaimiškajai seniūnijai (5 programa)- viešųjų erdvių priežiūrai.

**Laukiami rezultatai**. Bus užtikrintas būtiniausių priemonių finansavimas.

**Finansavimo šaltiniai ir lėšų poreikis.** Valstybės ir savivaldybės lėšos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Atliktas teisės akto projekto antikorupcinis vertinimas, parengta pažyma.

Finansų skyriaus vedėja Reda Dūdienė